תחרות המועמדים 2018

תחרות המועמדים 2018 הוא טורניר שחמט שהתקיים בברלין שבגרמניה בין 10–28 במרץ 2018.

רב-האמן האמריקאי, פביאנו קרואנה, זכה בטורניר, לאחר שצבר 9 נקודות מ-14 אפשריות. קרואנה הקדים בנקודה את סרגיי קריאקין הרוסי ואת שחריאר ממדיארוב האזרי שצברו 8 נקודות כל אחד.

קרואנה הפסיד לאחר מכן בדו-קרב מול אלוף העולם המכהן, מגנוס קרלסן, באליפות העולם בשחמט 2018.

 מבנה התחרות 
התחרות נערכה בשיטת ליגה בסיבוב כפול, כלומר כל שחקן שיחק שני משחקים מול האחרים - משחק אחד בכלים הלבנים ומשחק שני בכלים השחורים. סך הכל יהיו 14 סיבובים. בכל הם מתקיים משחק אחד וכן היו ארבעה ימי מנוחה: אחרי הסיבובים 3, 6, 9, ו-12.

בתחרות חולקו פרסים בסך כולל של 420,000 אירו, לפי הפירוט הבא: המנצח קיבל 95 אלף אירו, הזוכה במקום השני 88 אלף אירו, השלישי 75 אלף אירו, הרביעי 55 אלף, החמישי 40 אלף, השישי 28 אלף, השביעי 22 אלף והשמיני 17 אלף.אם היו מספר שחמטאים שסיימו באותה תוצאה הפרסים שלהם היו מחולקים שווה בשווה.

קצב המשחקים היה 100 דקות ל-40 המסעים הראשונים, 50 דקות ל-20 המסעים הבאים ו-15 דקות ליתר המשחק, בתוספת 30 שניות למסע, החל מהמסע הראשון.

 משתתפים 
היו חמש דרכים שונות להעפיל לתחרות. לפי סדר עדיפות הבא:
 המפסיד באליפות העולם בשחמט 2016
 השניים הראשונים בגביע העולם בשחמט 2017
 השניים הראשונים בגרנד פרי 2017
 שני המדורגים הגבוהים ביותר (על פי ממוצע מד כושר ב-12 החודשים של שנת 2017) אשר שיחקו לפחות 30 משחקים והשתתפו בגביע העולם בשחמט 2017 או בגרנד פרי 2017  עד ספטמבר 2017, היה ברור כי יהיו שנים מבין השלושה: פביאנו קרואנה, וסלי סו וולדימיר קראמניק. ב-30 באוקטובר 2017, הודיעו המארגנים כי קראמניק קיבל את הכרטיס החופשי וכך הבטיחו גם קרואנה וסו את השתתפותם.
 שחקן אחד שקיבל כרטיס חופשי על ידי המארגנים (חברת אגון, הספונסרית של התחרות) ולו מד כושר של לפחות 2725.

מלבד אלוף העולם, מגנוס קארלסן, השחמטאים הבולטים שלא השתתפו בתחרות הם המדורגים חמישי ושמיני (נכון לסוף שנת 2017), מקסים ושייה-לגראב ווישוואנתן אנאנד.

דרך העפלהשחמטאי גילמד כושרדירוג עולמימספר נקודותהמפסיד באליפות העולם בשחמט 2016 סרגיי קריאקין282763138אחד משני המדורגים הראשונים בגביע העולם בשחמט 2017 לבון ארוניאן35279454.5אחד משני המדורגים הראשונים בגביע העולם בשחמט 2017 דינג לירן252769117.5אחד משני המדורגים הראשונים בגרנד פרי 2017 שחריאר ממדיארוב32280928אחד משני המדורגים הראשונים בגרנד פרי 2017 אלכסנדר גרישצ'וק342767126.5אחד משני השחמטאים עם ממוצע מד הכושר הגבוה ביותר ב-2017 פביאנו קרואנה26278489אחד משני השחמטאים עם ממוצע מד הכושר הגבוה ביותר ב-2017 וסלי סו25279946כרטיס חופשי שמוענק על ידי המארגנים (חברת אגון)  ולדימיר קראמניק43280036.5

תוצאות התחרות

 מספרשחמטאידירוג ראשונימספר נקודות1 פביאנו קרואנה592 סרגיי קריאקין883 שחריאר ממדיארוב184 דינג לירן67.55  ולדימיר קראמניק26.56 אלכסנדר גרישצ'וק76.57 וסלי סו368 לבון ארוניאן44.5

מהלך התחרות

סיבוב ראשון

שלושה מתוך ארבעת המשחקים בסיבוב הראשון הסתיימו בהכרעות: קראמניק ניצח את גרישצ'וק, ממדיארוב את קריאקין וקראונה את סו. המשחק בין ארוניאן ללירן הסתיים בתיקו.

סיבוב שני

גרישצ'וק ניצח את סו, המשחקים דינג-קרואנה, ממדיארוב-ארוניאן וקראמניק-קריאקין הסתיימו בתיקו.

סיבוב שלישי

לאחר הסיבוב השלישי הוביל בתחרות קראמניק, שניצח את ארוניאן, עם 2.5 נקודות.

סיבוב רביעי

לאחר הסיבוב הרביעי הוביל קרואנה עם 3 נקודות, לפני ממדיארוב וקראמניק עם 2.5 נקודות כל אחד.

סיבוב חמישי

לאחר הסיבוב החמישי קרואנה וממדיארוב הובילו בנקודה על הבאים אחריהם, עם 3.5 נקודות.

סיבוב שישי

בסיבוב השישי הסתיימו כל המשחקים בתיקו. לפיכך, קרואנה וממדיארוב שמרו על יתרון נקודה בצמרת, והם מובילים עם 4 נקודות.

סיבוב שביעי

לאחר הסיבוב השביעי קרואנה, שניצח את ארוניאן, חזר להוביל לבדו. הוא צבר 5 נקודות, אחריו בצמרת ממדיארוב, שצבר 4.5 נקודות.

סיבוב שמיני

לאחר הסיבוב השמיני, קרואנה צבר 5.5 נקודות ושמר על יתרון חצי נקודה בצמרת על ממדיארוב. למקום השלישי, עם 4.5 נקודות, עלה גרישצ'וק לאחר ניצח את קראמניק (הניצחון היחיד שהושג בסיבוב זה). במקום הרביעי דינג, עם 4 נקודות, לאחר שסיים את כל שמונת משחקיו בתיקו.

סיבוב תשיעי

לאחר הסיבוב התשיעי, קרואנה המשיך להוביל עם 6 נקודות ושמר על יתרון חצי נקודה מממדיארוב. קריאקין, המנצח היחידי בסיבוב הזה, עלה למקום הרביעי-חמישי עם 4.5 נקודות בשוויון נקודות עם דינג, שסיים את כל תשעת משחקיו בתיקו.

סיבוב עשירי 
קראמניק ניצח את ארוניאן ושאר המשחקים הסתיימו בתיקו, כך שלא חל שינוי בקבוצה המובילה.

סיבוב אחד עשר
קריאקין ניצח את ארוניאן ושאר המשחקים הסתיימו בתיקו. קריאקין התקרב להפרש נקודה מהמוביל קרואנה.

סיבוב שנים עשר
קריאקין ניצח את קרואנה ונצמד אליו. שניהם הובילו את התחרות עם 7 נקודות. דינג לירן ניצח את ממדיארוב ונצמד אליו ואל גרישצ'וק עם 6.5 נקודות. הניצחון של לירן היה הראשון שלו לאחר 11 תוצאות תיקו. בעקבות ההפסד של קרואנה, לירן היה היחידי שנשאר ללא הפסד.

סיבוב שלושה עשר
קרואנה ניצח את ארוניאן והמשיך להוביל בתחרות. קריאקין סיים בתיקו מול סו ונמצא בפיגור של חצי נקודה מהמוביל. אליו נצמד ממדיארוב שניצח את גרישצ'וק.

סיבוב ארבעה עשר
קרואנה ניצח את גרישצ'וק וניצח בתחרות עם 9 נקודות (מתוך 14). דינג סיים בתיקו וסיים את התחרות ללא הפסד (11 תיקו וניצחון אחד).

 קישורים חיצוניים 


 יהונתן אבידן, טורניר המועמדים לאליפות העולם – ברלין 2018 –, באתר האיגוד הישראלי לשחמט, 18 במרץ 2018

 הערות שוליים 

קטגוריה:תחרויות שחמט בגרמניה
קטגוריה:ברלין: ספורט
2018
קטגוריה:תחרויות שחמט ב-2018
קטגוריה:2018 בגרמניה